„ADJUNK HÁLÁT AZ ÚRNAK, MERT JÓ, MERT ÖRÖKKÉ TART SZERETETE.” /Zsolt. 118,29/

„Szeresd az Urat, a te Istenedet teljes szívedből, teljes lelkedből, teljes elmédből és teljes erődből. Szeresd felebarátodat, mint magadat. Nincsen más ezeknél nagyobb parancsolat” /Mk.12,30-31/
Mit jelent SZERETNI? Röviden így mondanám: rendelkezésére állni teljes énemmel Istennek, ill. felebarátomnak!
Tiszta szívet csak Isten teremthet bennünk! Isten uralma a szívek mélyén születik. 
„…mert Isten az, aki munkálja bennetek mind az akarást, mind a cselekvést az Ő tetszésének megfelelően.” /Fil 2,13/
Pál apostol így tanít: „…Beszédetek legyen mindenkor sóval fűszerezett, hogy így mindenkinek helyesen tudjatok felelni.” /Kol 4,26/
Isten oda helyez minket, ahol szüksége van ránk!
Albert Schweitzert pld. Afrikába küldte a beteg feketékhez: „Bennük és köztük szeress engem!” /mondta az Úr/
A z Isten – SZERETET! Ez úgy nyilvánul meg bennünk, hogy szeretjük embertársainkat csupán azért, mert vannak /léteznek/, mert az Isten az ő rendelkezésükre bocsátott minket.
…. és Isten felé: Istenem, Te előbb szerettél engemet, s én viszontszeretlek!
Most, Karácsony után a Neoton Família dalából idézek:
„Ha elmúlik Karácsony, a szeretet lángja halványabban ég,
De ha vigyázunk rá, nem alszik ki még.” …
... „három napig jók vagyunk, sőt emberségesek,
Istenem, hadd legyen egész évben ilyen a világ!”
Nagyon sok ember a Karácsonyt a szeretet, a család, az ajándékozás ünnepének tekinti. Kevesebben vannak, akik elsősorban a kis Jézus születésének örülnek, Őt ünneplik!
Azt mondják, és én is tapasztaltam, hogy az emberek nem tudnak szeretni!
Valójában nagyon sok belénk fojtott szeretet van, amit nem merünk kimutatni, félünk attól, hogy félreértik, meghökkennek, esetleg visszautasítanak. Sokan a halálba visszük felhalmozott, ki nem adott szeretetünket! A szeretetet senki nem tanulja, pedig sokféleképpen ki lehet fejezni. Nemcsak szóval, /szeretlek/, tárgyi ajándékokkal, egy mondattal, egy kedves mosollyal, apró gesztusokkal, pld. az én érdekem elé helyezem az övét! Igyekszem úgy cselekedni, hogy neki jó legyen! 
Az anyai szeretet mutatja meg leginkább, hogy lehet önzetlenül, feltétel nélkül is szeretni, nem várva érte semmit!
Isten is így szeret minket, egyszülött Fiát adta értünk, hogy el ne vesszünk, hanem örök életünk legyen!
EMBEREK!!! Igenis szabad valakit megölelni! Szabad rámosolyogni! Mindezt EMBERBARÁTI SZERETETBŐL teszem, nem érdekel, ha félreértik! Rossz az, aki rosszra gondol!
A szeretet ajándéka, ha a drága időmből áldozok embertársamra, ez pénzben nem mérhető érték!
József Attila:
                     „Bocsássatok meg, ha jó a versem, 
                       És szeressetek érte!”
A szeretetlenségbe bele lehet halni!
Mi köti össze az Istent az emberrel?
Maga Jézus! Adhatunk-e többet a szereteten kívül, minthogy megismertetjük vele azt, aki testté lett értünk, aki a SZERETET!
„Mert Isten országa közöttetek van.” /LK 17,21/
„Minden oldalról körülfogtál, kezedet rajtam tartod.” /Zsolt 139,5/
„TEHÁT RENDELKEZÉSEDRE ÁLLOK ISTENEM,
TEHÁT RENDELKEZÉSEDRE ÁLLOK FELEBARÁTOM!”
„Ahol az Úr dicsősége ragyog mindenek fölött, ott bizonyosan jó lesz minden!” /Steinbach József/
„Nem mondhatom el senkinek, elmondom hát mindenkinek!”

Nyíregyháza, 2019. Karácsonyán
                                     Készítette: Buday Tiborné